text: [{"text_idx": "#000001", "text": "Shell fer at broyta navn og flyta til London"}, {"text_idx": "#000002", "text": "Oljurisin fer vi\u00f0 broytingunum at hava ein lei\u00f0andi leiklut i\u0301 gr\u00f8na orkuskiftinum"}, {"text_idx": "#000003", "text": "Eitt av teimum st\u00f8rstu og elstu oljufel\u00f8gunum i\u0301 heiminum, Royal Dutch Shell, fer i\u0301 n\u00e6stum at flyta h\u00f8vu\u00f0sskrivstovuna u\u0301r Haag i\u0301 Ha\u0301landi til London i\u0301 Bretlandi. Samti\u0301\u00f0is fer oljurisin at skifta navn. Tvs. at ta\u00f0 fer at strika n\u00f8vnini Royal og Dutch. Hetta bo\u00f0ar felagi\u00f0 fra\u0301 i\u0301 morgun."}, {"text_idx": "#000004", "text": "-At bera kongaliga heiti\u00f0 hevur veri\u00f0 kelda til sto\u0301ran stoltleika og \u00e6ru fyri Shell i\u0301 meira enn 130 a\u0301r. Men framyvir fer felagi\u00f0 vi\u00f0 ny\u0301ggja uppskotinum ikki longur at kunna liva upp til t\u00e6r r\u00e6tningslinjur, sum skulu til fyri at var\u00f0veita heiti\u00f0 sigur felagi\u00f0 i\u0301 fra\u0301bo\u00f0an. Ti\u0301 roknar nevndin vi\u00f0, at navni\u00f0 Royal Dutch Shell plc. ver\u00f0ur broytt til Shell plc. Partaeigararnir skulu to\u0301 go\u0301\u00f0kenna uppskoti\u00f0 fyrst."}, {"text_idx": "#000005", "text": "\u00c6tlanin at fara burtur fra\u0301 kongaliga heitinum hevur veri\u00f0 i\u0301 umbu\u0301na\u00f0 i\u0301 fleiri a\u0301r, men avger\u00f0in er tikin i\u0301 sambandi vi\u00f0, at vi\u00f0urskiftini vi\u00f0 Ha\u0301land eru vor\u00f0in sera spent. Uttan nakra a\u0301varing avgj\u00f8rdi ha\u0301lendski pensio\u0301nsgrunnurin ABP i\u0301 farna ma\u0301na\u00f0 at gevast vi\u00f0 si\u0301num i\u0301l\u00f8gum i\u0301 Shell og i\u0301 kolvetni sum heild, og i\u0301 mai avgj\u00f8rdi ein do\u0301msto\u0301lur i\u0301 Ha\u0301landi, at Shell skal l\u00e6kka u\u0301tla\u0301ti\u00f0 av CO2 skjo\u0301tari enn \u00e6tla\u00f0, skrivar Bloomberg News samb\u00e6rt ShippingWatch."}, {"text_idx": "#000006", "text": "Broytingaruppskoti\u00f0 kemur minni enn ein ma\u0301na\u00f0 eftir, at ein bo\u0301lkur av partaeigarum nevndur Third Point royndi at leggja try\u0301st a\u0301 Shell fyri at skilja fra\u0301 restini av Shell tann partin, sum hevur vi\u00f0 varandi orku og LNG at gera. Ta\u00f0 hevur stjo\u0301rin Ben van Beurden si\u0301\u00f0ani vi\u0301st aftur."}, {"text_idx": "#000007", "text": "-Vi\u00f0 at gera bygna\u00f0in einfaldari fer ta\u00f0 at normalisera partafelagsbygna\u00f0in undir eini skatta- og lo\u0301gfr\u00f8\u00f0ilo\u0301gga\u0301vu i\u0301 einum einst\u00f8kum landi, og ta\u00f0 fer at gera okkum betri kappingarf\u00f8r. Shell fer at vera i\u0301 eini betri st\u00f8\u00f0u til tess at handfara m\u00f8guleikar og at hava ein lei\u00f0andi leiklut i\u0301 orkuskiftinum, sigur nevndarforma\u00f0urin Andrew Mackenzie."}, {"text_idx": "#000008", "text": "Partaeigararnir i\u0301 Shell skulu avkv\u00f8\u00f0a um broytingarnar i\u0301 Rotterdam 10. desember."}, {"text_idx": "#000012", "text": "Manna\u00e6ttin lati\u00f0 upp porturini til helviti"}, {"text_idx": "#000015", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000016", "text": "Russland sendir oljutangaskip nor\u00f0ur um Sibiria"}]